**4. fejezet**

**A varázslatos török csemege**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 2.a, 2.b, 2.c, 3., 4.a, 12.a, 12.b, 13.a, 13.b | *Egyszerűbb* | *Nehezebb* | *Egyszerűbb* | *Nehezebb* |
| 1.a,1.b, 1.c, 1.d, 9., 10.,  11.a, 11.b, 11.c | 4.b, 4.c, 4.d, 4.e, 7.a, 7.b | 6.a, 6.b, 6.c, 6.d,  vázlat írása  olvasni: 5. fejezetet | 5.a, 5.b, 8., 14.a, 14.b, 14.c |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat továbbgondolása |
| **🙕** | abban az esetben alkalmazzuk, ha egy feladat kapcsán többféle feladatot, tevékenységet is felajánlunk |
| **@** | azokat a feladatokat jelöli, melyek digitálisan is elérhetőek |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | | | | | |
| **41.–42./**  **1.a–d**  **🡭**  **🙕**  **🡭**  **🙕**  **🡭**  **🙕**  **🡭** | * A szóhasználat, a kiejtés, a testbeszéd összehangolásával a kommunikációs képességek fejlesztése különféle beszédhelyzetekben. * A párbeszéd fogalmának elmélyítése. | Házi feladat előkészítése   * A gyerekek alkossanak tetszés szerint párokat! * A párosok képzeljenek el egy olyan szituációt, amelyben két ember beszélget egymással! * Nevezzék meg a helyszínt, a szereplőket, és írják le ezeket egy írólapra! * Dobják be az összehajtogatott papírlapokat egy dobozba! * Jelöljenek ki egyet a párosok közül, például kiszámoló segítségével! * A kiválasztott páros húzzon ki egyet a papírlapok közül, majd rövid felkészülés után rögtönözzön párbeszédet, a megadott helyszínen, a megnevezett szereplők bőrébe bújva! * A többi párosnak az elhangzott párbeszéd alapján ki kell találnia, hogy kik és hol beszélgetnek egymással. Próbálják meg azt is megfogalmazni, hogy a szereplők közül kinek mi volt a célja a beszélgetéssel!   Például az orvos szerette volna megtudni, hogy milyen panaszai vannak a betegének, vagy a turista szerette volna megtudni, hogy hogyan juthat el a Nemzeti Múzeumba. | páros munka  frontális munka | írólap  doboz |  |
|  | Barkochba  Barkochba, egy kicsit másképp, mint ahogy azt eddig játszották a gyerekek!   * Az osztály valamennyi tagja írja fel egy gondolati dolog nevét (harag, ijedtség, szomorúság) egy papírlapra! * Minden gyerek dobja be az összehajtogatott papírlapját egy dobozba! * A gyerekek alkossanak tetszés szerint párokat! Jelöljenek ki egyet a párosok közül, például kiszámoló segítségével! * A kiválasztott pár egyik tagja húzzon egy papírlapot a dobozból, és súgja meg a párjának a lapon látható gondolati dolog nevét! * A páros néhány perces felkészülés után rögtönözzön egy olyan párbeszédet, ami körülírja a fogalmat, de nem nevesíti azt! * A többi párosnak a párbeszéd alapján ki kell találnia a körülírt fogalmat. Az a páros váltja őket a „színpadon”, amelyik elsőként találta ki a gondolati dolog nevét. | páros munka | írólap  doboz |  |
|  | Szerepjáték   * Kiszámoló segítségével jelöljék ki a gyerekek az egyik osztálytársukat! * A kiválasztott tanulónak az lesz a feladata, hogy beleképzelje magát egy olyan szituációba, amelyben két ember beszélget egymással (például egy orvosi vizsgálat közben az orvos beszélget a beteggel), majd bele kell bújnia az egyik szereplő bőrébe. * Az elképzelt párbeszédből csak annak a szereplőnek a mondatait mondhatja ki hangosan, akinek a bőrébe bújt. * A többieknek a hiányos párbeszéd alapján ki kell találniuk, hogy hol és kivel beszélget. | frontális munka | fogalma-zásfüzet |  |
|  | * A gyerekek a feladat nehezebb változatát is kipróbálhatják. Ebben az esetben egyénileg kell kitalálniuk, hogy hol és kivel beszélget az osztálytársuk, majd bele kell bújniuk a másik szereplő bőrébe, és ki kell találniuk, hogy vajon mi lehetett az elhangzottakat feltételezhetően megelőző vagy azt követő (ez megegyezés kérdése) mondat, vagy akár kérdés. * Az ellenőrzés során majd ki fog derülni, hogy ki járt a legközelebb az igazsághoz. | egyéni munka | fogalma-zásfüzet |  |
| **42./1.d**  **@** | * Az 1.d feladat digitális változatban is elérhető: [Itt!](https://reftantar.e-studygroup.com/esg145bc269a39952b5630edd00cb27824d) |  |  |  |  |
|  | | | | | |
| **42./**  **3.**  **🡭** | * A metakommunikáció fogalmának elmélyítése. * A kommunikációban használt nem verbális eszközök fejlesztése. * Metakommunikációs eszközökkel történő kommunikáció megfigyeltetése, gyakorlati alkalmazása. | * A feladat elvégzésének előkészítéseként használjátok ki az alkalmat a metakommunikáció fogalmának elmélyítésére, a metakommunikációs eszközökkel történő kommunikáció gyakoroltatására! * A gyerekek metakommunikációs jelek segítségével jelenítsék meg a felsorolt belső tulajdonságokat! | egyéni munka |  |  |
| **43./**  **4.c**  **🡭** | * Szociális kompetencia fejlesztése viselkedésminták megfigyeltetésével, véleményezésével, a vélemények különbözőségének tudatosításával és az erre épülő toleranciával. * Kommunikációs képesség fejlesztése szerepjátékkal. | Szituációs játék   * Írjátok fel a zárójelben látható szavakat a táblára (hízelgés, zsarolás, kedveskedés, követelődzés, hiszti, ígérgetés)! * Válasszatok ki két-két tanulót az osztályból! A páros egyik tagja eldöntheti, hogy a felsorolt „eszközök” közül melyiket választja, hogy elérje a célját a társánál, rávegye őt valamire. Kezdődhet a párbeszéd! * Az osztály többi tagjának az lesz a feladata, hogy felismerjék az „eszközt”, és a párbeszéd alapján kitalálják, hogy mire szerette volna rávenni a páros egyik tagja a másikat. | páros munka  frontális munka |  |  |
| **43./**  **4.d**  **☺**  **🙕**  **🡪** | * Szociális kompetencia fejlesztése. * Empatikus képességek fejlesztése szerepjátékkal. * Kommunikációs képesség fejlesztése. | Szituációs játék I.   * A feladat elvégzése előtt válasszatok ki két tanulót, akik kiállnak az osztály elé! * Húzzanak ki egyet a szituációkat leíró papírlapok közül, majd hangosan olvassák fel azt az osztálynak! * Beszéljék meg, hogy ki, melyik szereplő bőrébe fog belebújni, és játsszák el a jelenetet az osztálynak! * Egy-egy jelenet után beszéljétek meg a látottakat az alábbi kérdések segítségével!  1. *szituáció*   *Szülinapi zsúr:* két barát beszélget egymással, és az egyik szeretné rávenni a másikat, hogy menjenek el együtt egy szülinapi zsúrra, a másik gyereknek nincs hozzá kedve.   1. *szituáció*   *Lámpaoltás*: Anya/apa szól a gyereknek, hogy menjen aludni, de a gyerek még nem szeretne lefeküdni, ezért próbálja rávenni az anyukáját vagy az apukáját, hogy hadd maradjon még egy kicsit ébren.   1. *szituáció*   *Házimunka:* két testvér beszélget, az egyik próbálja rávenni a másikat, hogy porszívózza fel helyette a szobáját.   * *Segítő kérdések a beszélgetésekhez:*   + Milyen érvekkel próbálta meggyőzni az egyik fél a másikat?   + Ti mivel egészítettétek volna még ki a sort?   + Sikerült-e meggyőznie a másikat?   + Mennyire tartották egymást tiszteletben a beszélgetés során? | páros munka  frontális munka | szituáci-ók leírását tartal-mazó papírlapok |  |
| * Szociális kompetencia fejlesztése, a keresztyén értékrendnek megfelelő viselkedésminták megfigyeltetésével. * Empatikus képességek fejlesztése szerepjátékkal. * Kommunikációs képesség fejlesztése. | Szituációs játék II**.**   * Gondoljátok tovább a feladatot! * A rögtönzött párbeszédek szereplői: szülő, gyermek. * Határozzátok meg a gyerekekkel közösen, hogy a szereplők hogyan viszonyuljanak egymáshoz a beszélgetés során! * pld. Szülőként láss át a szitán és javasolj egy mindkettőtöknek megfelelő megoldást! * Gyerekként egyszer csak fújj visszavonulót, és mondd el a szüleidnek, hogy miért olyan fontos neked az, amire eddig hisztivel szeretted volna őket rávenni! Érvelj, indokolj! * Az elhangzott párbeszédek kapcsán erkölcsi szempontból is elemezzétek az elhangzottakat! Minden esetben kérjétek a gyerekeket, hogy véleményüket érvekkel is támasszák alá! | páros munka  frontális munka |  |  |
| **44./**  **5.c**  **🡭**  **🙕**  **🡭** | * A tárgyleírásról tanultak felelevenítése, elmélyítése. * Tárgyleírás készítése megadott szempontok mentén, előre meghatározott rendezési elvnek megfelelően. | * Fontos, hogy mielőtt a gyerekek hozzáfognának a feladat megoldásához, ismételjétek át a tárgyleírás önellenőrzési szempontjait (Használati utasítás 5. oldal)! * Írjátok fel a szempontokat jól olvashatóan egy-egy papírszalagra, és tegyétek fel azokat a táblára, hogy folyamatosan szem előtt legyenek! * Egészítsétek ki a szempontokat a feladatban található táblázat szempontjaival (Miből készült? Milyen az alakja? stb.)! | frontális munka | munka-füzet  papírsza-lagok  fogalma-zásfüzet |  |
|  | * A tárgyleírás gyakoroltatására is alkalmas játék a Barkochba. * A játékot először érdemes olyan tárgyak leírásával kezdeni, amelyek szem előtt vannak, például az osztályteremben elhelyezkedő tárgyakkal, majd csak ez után térjenek rá a tanulók más tárgyak leírására. * Figyeltessétek meg a gyerekekkel, hogy milyen plusz információk szükségesek még a feladat táblázatában megtalálható adatokon túl, hogy egyértelműen ráismerjenek egy tárgyra. * Fogalmazzátok meg közösen ezeket a szempontokat kérdések formájában, és írjátok fel azokat egy-egy papírszalagra. Tegyétek fel ezeket is a táblára. * Hívjátok fel a gyerekek figyelmét arra, hogy tárgyleírás esetében is nagyon fontos, hogy a leírás egy meghatározott rendezési elvet kövessen! * Beszéljétek meg a tárgyleírás rendezési elvét! * Állítsátok sorrendbe – a tárgyleírás rendezési elvének megfelelően- a táblán látható szempontokat! Kezdődhet a munka! |  | papírsza-lagok |  |
| **44./**  **6.a**  **🡭**  **🙕**  **🡭** | * Szavak jelentésének megjelenítése metakommunikációs eszközökkel. * Szókincsbővítés szómagyarázatok segítségével. * A rokon értelmű szavak jelentésárnyaló szerepének megfigyeltetése a szövegben. | * A feladat elvégzése előkészíthető más, cselekvést jelentő igék rokon értelmű megfelelőinek eljátszásával, elmutogatásával (pld. fut, szalad, rohan). | frontális munka |  |  |
|  | * A rokon értelmű szavak feladatokhoz kapcsolódóan könnyebben épülnek be az aktív szókincsbe, ezért második lépésben érdemes olyan hiányos mondatokat tenni a gyerekek elé, amelyeket a rokon értelmű szavakkal kell kiegészíteniük a mondat jelentésének megfelelően. | egyéni munka | Hiányos monda-tokat tartal-mazó feladat-lap |  |
| **45./**  **7.b**  **🡭** | * Szociális kompetencia, erkölcsi érzék fejlesztése a gazdagság keresztyén felfogás szerinti értelmezése kapcsán. | * A feladat elvégzése előtt kezdeményezzetek beszélgetést a gyerekekkel! * Tegyétek fel a következő kérdéseket:   + Te kire mondod azt, hogy gazdag?   + Te mitől éreznéd magadat gazdagnak?   + Véleményed szerint mit jelent az igazi gazdagság? * Az utolsó kérdésre adott válasz átvezetés lehet az igeszakaszra. | frontális munka |  |  |
| **46./**  **8.**  **☺**  **🙕**  **@** | * Szociális kompetencia fejlesztése. * Empatikus képességek fejlesztése beszélgetésen keresztül. * Kommunikációs képesség fejlesztése. Együttműködési készség fejlesztése. | * A feladat elvégzése előtt alakítsatok négyfős csoportokat! Jelöljetek ki a csoportokon belül egy szóvivőt, egy időfelelőst, egy rendfelelőst és egy egyenlőségfelelőst! * A szóvivőnek az lesz a feladata, hogy a beszélgetés végén kiálljon az osztály elé, és röviden összefoglalja a csoportjában elhangzottakat. * Az időfelelősnek az órát kell figyelnie, és figyelmeztetnie a csoportot, ha a feladatmegoldásra adott idő a végéhez közeledik. * A rendfelelősnek arra kell törekednie, hogy mindenki a közös feladatra figyeljen, és beszélgetésekkel ne zavarják a többi csoportot. * Az egyenlőségfelelősnek pedig arra kell ügyelnie, hogy mindenki szóhoz jusson, és senki se beszéljen túl hosszan. * A csoportok beszélgessenek a papírlapon található kérdésekről! * A gyerekeknek öt percük van a beszélgetésre. * KÉRDÉSEK: * Milyen vendégeket szoktatok fogadni? Kihez szoktatok vendégségbe menni? * Mire kell figyelni a vendéglátás/vendégeskedés során? * Mivel szoktad kínálni a vendégeket? Mivel szoktak kínálni, ha vendég vagy? * Miről szoktatok beszélgetni? * Mit/Mivel szoktatok játszani? * Mi zavarhat téged, ha vendég jön hozzád/ha te mész át egy barátodhoz? * Hallgassuk meg a csoportok szóvivőit! | csoportmunka | kérdések papírla-pokon |  |
| * A 8. feladat digitális változatban is elérhető: [Itt!](https://reftantar.e-studygroup.com/esg145bc269a39952b5630edd00cb27824d) |  |  |  |  |
| **47./12.a**  **🡪**  **🙕**  **@** | * Edmund jellemzésén keresztül különböző jellemzési módok megfigyeltetése.   + Jellemzés melléknevek, jelzős szerkezetek használatával.   + Jellemzés a szereplő cselekedtetésével. * Érvelés gyakoroltatása.   + Tulajdonságok bizonyítása a szövegrészből hozott példákkal. * Önismeret fejlesztése, saját belső tulajdonságok megnevezésével, egy-egy mondatos indoklás hozzáfűzésével. | * Miután a gyerekek kiválogatták a felsorolásból, és az utasításnak megfelelően aláhúzással jelölték a belső tulajdonságokat kifejező mellékneveket, továbbgondolhatjátok a feladatot. * A gyerekek második lépésben a rájuk jellemző belső tulajdonságokat válogassák ki a felsorolásból! * Írják le azokat a fogalmazásfüzetükbe! Majd indokolják meg egy-egy mondattal a kiválogatott belső tulajdonságaikat! | egyéni munka | munka-füzet  fogalma-zásfüzet |  |
| * A 12.a feladat digitális változatban is elérhető: [Itt!](https://reftantar.e-studygroup.com/esg145bc269a39952b5630edd00cb27824d) |  |  |  |  |
| **48./13.b**  **🡭** | * Rendszerezőképesség fejlesztése   ötsoros írásával Edmundról. | * A feladatvégzés során összegyűjtött belső tulajdonságokat kifejező szavak felhasználásával írjanak a gyerekek ötsorost Edmundról! * **Ki?** (1 szó) * **Milyen?** (3 szó) * **Mit csinált?** (3 szó) * **Mi jut eszedbe róla?** (4 szavas mondat) * **Adj Edmundnak beszélő nevet!** | egyéni munka | fogalmazásfüzet |  |
| **48./13.a–b**  **🡭** | * Jellemzés gyakoroltatása melléknevek, jelzős szerkezetek használatával. | * Minden gyermek válasszon ki valakit az osztálytársai közül! * Gyűjtsenek a kiválasztott osztálytársra jellemző belső tulajdonságokat! Majd indokolják meg egy-egy mondattal a kiválasztott belső tulajdonságot! | egyéni munka | fogalma-zásfüzet |  |
| **48./14.a**  **🡭** | * Problémamegoldó képesség fejlesztése. * Logikus gondolkodás képességének fejlesztése előzmény, következmény feltárásával. * A szereplők érzelmeinek felismerése a szövegből és magatartásuk, érzelmi reakcióik értékelése többféle szempont figyelembevételével. * Írásbeli szövegalkotás képességének fejlesztése nézőpontváltással. | * A gyerekek Edmund bőrébe bújva gyűjtsenek össze minél több érvet, amivel meg tudnák győzni testvéreiket, hogy tartsanak vele Narniába! * Írják le ezeket a fogalmazásfüzetükbe! * Olvastassatok fel minél több érvet, hogy azok is ötletet meríthessenek az elhangzottakból, akiknek esetleg nehézséget okozott ez a feladat! * A levélírás elkezdése előtt ismételjétek át a levélről tanultakat (3. fejezet 4. b),   tanulmányozzátok az Értékelési táblázatban található szempontokat! | egyéni munka  frontális munka  frontális munka | munka-füzet  fogalma-zásfüzet |  |
|  | * Házi feladat előkészítése. | * A következő órára olvassátok el otthon az 5. fejezetet! |  |  |  |